Den Vest-Sjællandske Avis, 1824-12-10
Nyeste Post-Efterretninger. Der skrives fra Hamborg under 6te December: Det er vor meget smertelige Pligt at anmelde ifølge mange private Handelsbreve, som i Dag ere ankomne fra St. Petersborg: at den Ulykke, som er mødt denne store Stad den 19de November, overgaaer endnu langt enhver Forestilling, som man kunde giøre sig derom efter de første Beretninninger. Den Finnske Bugts Bølger, som ved en Orcan bleve væltede ind paa Nevastrømmen oversvømmede i den Grad heele Staden, som næsten ligger paa det samme Niveau og dens Omegne, at man kan sige: at alle de nederste Etager af Bygningerne bleve aldeles opfyldte med Vand, hvilket tildeels ogsaa strængte ind i de næste Etager og aldeles skyllede over de lavere Huse og Boliger, som paa mange Steder ere blevne saa reent tillintetgjorte, at man ikke finder et Spor mere af dem tilbage, og i den Grad at flere Landsbyer i de nærmeste Omgivelser af Petersborg, f. Ex. i Emilianovka have ikke igien været til at finde. Man vil allerede have fundet henimod 8000 menneskelige Liig. De Breve, som forrige Post medbragte, lode befrygte en Hungersnød paa flere Dage, de saa mange Levnetsmidler vare blevne tilintetgjorte, især alt Brød tilligemed alle Bagerovnene. Regieringen har ladet indrette et Locale paa Børsen til at modtage 4000 huusvilde Mennesker. Jblandt de Keiserlige Establissementer, som have lidt meget, nævner man især alle Establissementerne paa Kronstadt, som maatte udholde den første Storm af Flodden og hvor Ødelæggelsen paa Krigsflaaden, som for det første er gjort ubrugbar, har været uhyre (Hele Øen Kronstadt blev sat aldeles under Vand, alle Handelskibe som laae derved have lidt betydelig Skade, flere have mistet Ankere, Toug, Seil, andre ere blevne lække, mange sank og andre bleve gjorte ubrugbare til videre Tieneste. Dog blev Mandskabet reddet paa dem alle og fordet meeste ogsaa Ladningen.) Den Keiserlige Jernfabrik i Catharinenhof stod ogsaa under Vand og 200 Mennesker omkom deri, og af 18 Kaserner bleve 15 bortsvømmede o. s. v. Angaaende Varerne regner man at 2/3 Dele af alle Sukkere ere bleve deels beskadigede og deels ganske ubrugbare, hvoraf Følgen ogsaa er, at Raffinaden er stegen fra 38 til 58 Rubler. Af Potaske er gaaet tilgrunde og 3/4 Deele af al Hamp har været i Vandet. 15000 Tdr. Sild ere bortskyllede. Man har neppe nødigt at tilføie, at der under disse Omstændigheder er indtraadt en uhyre Miscredit og at de værste Følger kunne befrygtes for Handelen, da, iblandt andet, alle Kræmmere og Folk som holde Bode have lidt betydeligt og tildeels ere blevne reent ruinerede. J en anden Efterretning fra St. Petersborg hedder det: Det Keiserlige Lystslot Catharinenhof er ruineret med alle sine nye og herlige Anlæg, Emilienovka, Kutugjevsøen, og alle Lyststeder paa den store Rigaiske Landevei ere blevne paa det frygteligste ødelagte indtil en Afstand af 12 Værster. Antallet af de Mennesker, som ere omkomne ved denne Oversvømmelser beløber sig vist til flere Tusinde. Antallet afde omkomne Dyr er over al Forestilling stor. Som bekiendt, indtraf den sidste store Oversvømmelse i Aaret 1777, men Oversvømmelsen dennegang var endu meere betydelig: thi Vandet stod 1 1/4 Arschine, høiere end sidstegang. Omtrent 300,000 Pud Sukker ere blevne beskadigede. Desuden have Tvist og mange Russiske Produkter lidt meget. – Det Russiske Blad Confervateur imparial skildrer i almindelige Udtryk det Rædselfulde i denne store Ulykke hvorved saavel Staden, som saamange enkelte Personer have lidt saa meget; det fortæller tillige, at de største Beviser paa Mod og paa Menneskekiærlighed ere blevne aflagte ved denne Leilighed, og siger tilsidst: Hs. Majestæt Keiseren, som har været Vidne til alle disse Begivenheder, og som stedse bærer en ivrig Omsorg for at lindre og hæve de Lidelser hvormed det undforskelige Forsyn imellem hiemsøger Nationerne i hans vidtløftige Rige, har anviist een Million Rubler for at bestride de første Fornødenheder for de meest trængende Folkeklasser.